FI Euroopan unionin virallinen lehti C 78/28

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY (1) mukainen Ranskan hallituksen tiedonanto

(Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Permis des Moussières) koskevasta hakemuksesta)

(ETA:n kannalta merkityksellinen teksti)

(2007/C 78/16)

Celtique Energie Petroleum Ltd, jonka päätoimipaikan osoite on 15, Beechwood Road, Beaconsfield, HP9 1HP, Bucks (Yhdistynyt kuningaskunta), on hakenut 2. kesäkuuta 2006 päivätyllä hakemuksella viideksi vuodeksi yksinomaista lupaa nestemäisten tai kaasumaisten hiilivetyjen etsintään (ns. Permis des Moussières) noin 3 747 neliökilometrin alueella, joka kuuluu Ainin, Savoien, Haute Savoien ja Saône et Loiren departementteihin.

Lupa koskee aluetta, jonka raja kulkee seuraavassa taulukossa maantieteellisesti määritettyjen pisteiden kautta, kun nollapituuspiiri on Pariisin pituuspiiri:

Pisteet Pituus Leveys A 3,30° I 51,70° P B 4,00° I 51,70° P C 4,00° I 51,30° P D 3,90° I 51,30° P E 3,90° I 50,80° P F 3,50° I 50,80° P G 3,50° I 51,00° P H 3,30° I 51,00° P

Tämä hakemus koskee osittain samaa aluetta kuin Lons-le-Saunierin hakemus, joka julkaistiin Euroopan unionin virallisessa lehdessä C 163 14. heinäkuuta 2006 ja jonka kilpailuilmoituksen määräaika on päättynyt, ja osittain hakemus koskee aluetta tämän ulkopuolella. Tämä ilmoitus koskee ainoastaan tätä ulkopuolista aluetta. Alueen raja kulkee seuraavassa taulukossa maantieteellisesti määritettyjen pisteiden kautta, kun nollapituuspiiri on Pariisin pituuspiiri:

Pisteet Pituus Leveys A 3,30° I 51,50° P B 3,40° I 51,50° P C 3,40° I 51,60° P D 3,70° I 51,60° P E 3,70° I 51,70° P F 4,00° I 51,70° P G 4,00° I 51,30° P H 3,90° I 51,30° P I 3,90° I 50,80° P J 3,50° I 50,80° P K 3,50° I 51,00° P L 3,30° I 51,00° P

Hakemusten esittäminen

Alkuperäisen hakemuksen ja kilpailevien hakemusten esittäjien on todistettava täyttävänsä luvan myöntämisen ehdot, jotka on määritelty Ranskan 19. huhtikuuta 1995 etsimisluvista antaman ja myöhemmin muuttaman asetuksen 95-427 3, 4 ja 5 pykälässä (Journal officiel de la République française, 22.4.1995).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja joista säädetään etsimisluvista 19. huhtikuuta 1995 annetussa asetuksessa 95-427.

Kilpailevat hakemukset on toimitettava kaivosasioista vastaavalle ministerille alla olevaan osoitteeseen. Päätökset Moussièresin lupaa koskevasta hakemuksesta ja kilpailevista hakemuksista tehdään kahden vuoden kuluessa siitä, kun Ranskan viranomaiset ovat vastaanottaneet alkuperäisen hakemuksen, eli viimeistään 2. kesäkuuta 2008.

Toiminnan harjoittamista ja lopettamista koskevat ehdot ja edellytykset

Hakijoita pyydetään tutustumaan kaivoslain (code minière) 79 pykälään ja 79 pykälän 1 momenttiin sekä kaivostöistä 9. toukokuuta 1995 annettuun muutettuun asetukseen nro 95-696 (Journal officiel de la République française, 11.5.1995).

Lisätietoja saa seuraavasta osoitteesta: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13, (puhelin: (33-1) 44 97 23 02, faksi: (33-1) 44 97 05 70).

Yllämainittuihin säädösteksteihin voi tutustua osoitteessa:

http://www.legifrance.gouv.fr

(1) EYVL L 164, 30.6.1994, s. 3.